
Namna ya Swala ya Mtume  ﷺ  
Kwa jina la Mwenyezi Mungu, Mwingi wa rehema, 
Mwenye kurehemu 
Kila sifa njema zinamstahiki Mwenyezi Mungu pekee, 
na rehema na amani ziwe juu ya mja wake na Mtume 
wake, Nabii wetu Muhammadi na watu wake na Maswahaba 
zake, ama baada hayo:-
 
Haya ni maneno mafupi katika kubainisha namna 
ya swala ya Mtume, rehema na amani ziwe juu yake, 
nimetaka kuyaweka mbele ya kila Muislamu wa kiume 
na  Muislamu  wa  kike,  ili  kila  anayeisoma,  ajitahidi 
kumuiga katika hilo, kwa mujibu wa kauli yake rehema 
na amani ziwe juu yake: "Swalini kama mlivyoniona 
mimi  nikiswali."

1

  Na  kwa  msomaji,  sasa  huu  ndio 
ufafanuzi wa hilo: 
 
 
 
 
 
 
 

1

 Kaipokea Bukhari, kwa nambari (605). 

1. Ataeneza sawasawa maji ya udhu, na hilo ni mtu 
atawadhe kama alivyoamrishwa na  Mwenyezi  Mungu; 
kwa kuifanyia kazi kauli yake aliyetakasika na kutukuka: 

 "Enyi  mlioamini,  pindi  mtakaposimama  kutaka 
kuswali,  basi  osheni  nyuso  zenu,  na  mikono  yenu 
mpaka katika viwiko, na pakeni maji vichwa vyenu, 
(na muoshe) miguu yenu mpaka katika fundo mbili." 
[Al-Maida: 6] Mpaka mwisho wa Aya. 
Na kauli ya Mtume, rehema na amani za Mwenyezi 
Mungu ziwe juu yake: "Haikubaliki swala pasina twahara.".

1

 
Na kauli yake Mtume, rehema na amani ziwe juu 
yake, alipokuwa anamwambia aliyekosea katika swala 
yake: "Utakaposimama katika swala, basi eneza vizuri 
maji ya udhu (katika viungo)."

2

 
2.  Mwenye  kuswali  ataelekea  Kibla,  nayo  ni  Al-
Kaaba, mahala popote atakapokuwa kwa mwili wake 
wote akiwa amekusudia kwa moyo wake kuitekeleza 
swala anayoitaka, sawa sawa iwe ya faradhi au sunna, 
na  wala  asiitamke  nia  kwa  ulimi wake;  kwa  sababu 
kutamka nia si katika sheria. Bali ni uzushi; kwa sababu 
Mtume, rehema na amani ziwe juu yake, hakuitamka 
 

1

 Kaipokea Muslim, kwa nambari (224). 

2

 Kaipokea Bukhari, kwa nambari (5782). 

nia wala Maswahaba zake, radhi za Mwenyezi Mungu 
ziwe  juu  yao.  Ataweka  kizuizi  (sutra)  atakayoswali 
akiielekea endapo atakuwa imamu au anaswali peke 
yake. Kuelekea kibla ni sharti katika swala, isipokuwa 
katika baadhi ya hali zilizoondolewa katika hilo, zina 
julikana na zimewekwa wazi katika vitabu vya wana 
zuoni. 
3. Atatoa takbira ya kuhirimia swala kwa kusema: 
Allaahu Akbaru, huku macho yake yakitazama mahala 
pake pa kusujudu. 
4. Atanyanyua mikono yake wakati wa takbira mpaka 
usawa wa mabega yake au usawa wa masikio yake. 
5. Ataweka mikono yake juu ya kifua chake, kulia 
juu ya kiganja chake cha kushoto. Pia anaweza kuuweka 
juu ya kiwiko au muundi wa mkono; kwa sababu hayo 
yalithibiti kutoka kwa Mtume, rehema na amani ziwe 
juu yake. 
6. Ni sunna mtu asome dua ya ufunguzi wa swala, 
nayo ni: "Allaahumma baa'id bainii wa baina khatwaa 
yaaya, kamaa baa'atta bainal mashriqi wal maghribi. 
Allaahumma naqinii min khatwaayaaya, kamaa
 yunaqqath- 
thaubul abyadhwu minad-danasi. Allaahuma gh-silnii 
bil maai wath-thalji wal baradi." Yaani: Ewe Mwenyezi 
Mungu, weka mbali kati yangu mimi na makosa yangu, 
kama ulivyoweka mbali baini ya Mashariki na Magharibi. 
Ewe Mwenyezi Mungu, nitakase kutokana na makosa 

5 
kama inavyotakaswa nguo nyeupe kutokana na uchafu. 
Ewe Mwenyezi Mungu, nioshe kutokana na makosa 
yangu kwa maji, theluji na barafu."

1

 
Na akitaka, anaweza kusema badala ya hilo: 
"Sub-haanaka llaahumma wabihamdika, watabaaraka 
smuka,  wa  ta'alaa  jadduka,  walaa  ilaaha  ghairuka." 
Yaani:  Umetakasika  ewe  Mwenyezi  Mungu,  na  sifa 
njema ni zako. Jina lako ni lenye baraka, na utukufu 
wako ni wa juu sana, wala hakuna mungu mwingine 
isipokuwa Wewe.

2

 Na akisoma dua zingine zisizokuwa 
hizo, miongoni mwa zile zilizothibiti kutoka kwa Mtume, 
rehema na amani ziwe juu yake, pia hakuna ubaya. Na 
kilicho bora zaidi ni asome dua hii wakati mwingine na 
dua hii wakati mwingine, kwa sababu hilo ndilo linamtia 
katika  ukamilifu  zaidi  wa  kumfuata  Mtume.  Kisha 
atasema:  "A'udhu  billahi  minashshaitwaanir-rajiim." 
Maana yake: Ninajilinda kwa Mwenyezi Mungu kutokana 
na  Shetani  aliyelaaniwa.  Kisha  aseme:  "Bismillahir-
rahmanir-rahiim." Maana yake: Kwa jina la Mwenyezi 
Mungu, Mwingi wa rehema, Mwenye kurehemu. Kisha 
asome suratul-Faatiha, kwa mujibu wa kauli yake Mtume: 
"Hana swala yeyote ambaye hakusoma kifunguzi cha 
Kitabu (Suratul Faatiha)."

3

 Na atasema: "Aaamiiin" baada 
yake, yaani: 'Ewe Mwenyezi Mungu pokea dua', kwa 
 

1

 Kaipokea Bukhari, kwa nambari 744, na Muslim, kwa nambari 598. 

2

 Kaipokea Muslim, kwa nambari (399). 

3

 Kaipokea Bukhari, kwa nambari (756). 

sauti kubwa katika swala za sauti kubwa, na kwa siri 
katika swala za siri. Kisha atasoma kiasi anachokiweza 
katika Qur'ani. Kilicho bora zaidi ni asome sura fupi za 
kati na kati baada ya Suratul-Faatiha, katika swala ya 
Adhuhuri, Laasiri na Ishaa. Na katika swala ya Al-fajiri 
asome sura ndefu. Na katika swala ya Maghribi, wakati 
mingine asome sura ndefu, na wakati mwingine sura 
fupi;  kwa  kuzifanyia  kazi  hadithi  zilizokuja  kulieleza 
hilo. 
7.  Atanyanyuka huku  akitoa  takbira,  na  huku  aki 
nyanyua mikono yake mpaka usawa wa mabega yake 
au masikio yake. Atakiweka kichwa chake usawa wa 
mgongo wake na huku ameweka mikono yake juu ya 
magoti yake kwa kuvisambaza vidole vyake. Atulizane 
katika  rukuu  yake  na  aseme:  ”Sub-haana  Rabbiyal-
Adhwiim” (Ametakasika Mola wangu Mlezi Mtukufu). 
Na bora zaidi ni airudie dua hii mara tatu au zaidi. Pia 
inapendekezwa kusema pamoja na hivyo: "Sub-haanaka 
llaahumma wabihamdika. Allaahumma  ghfirlii."  Maana 
yake: Umetakasika ewe Mwenyezi Mungu, na sifa njema 
ni zako. Ewe Mwenyezi Mungu, nisamehe.

1

 
8. Atanyanyua kichwa chake kutoka katika rukuu 
huku  amenyanyua  mikono  yake  mpaka  usawa  wa 
mabega yake au masikio yake huku akisema: Sami'a 
llaahu liman hamidah (Amemsikia Mwenyezi Mungu 
 

1

 Bukhari kwa nambari: 817, na Muslim kwa nambari: 484. 

mwenye kumsifu). Na hili ni endapo atakuwa imamu 
au wakati anaswali peke yake. Na atasema wakati wa 
kunyanyuka kwake: "Rabbanaa walakal-hamdu, hamdan 
kathiiran twayyiban mubaarakan fiihi, mil-as samaawaati 
wamil-al Ardhwi, wamil-amaa shi ita min shaiin baad." 
Yaani:  Mola  wetu  Mlezi,  sifa  njema  ni  zako,  sifa 
(shukurani) nyingi nzuri zenye baraka ndani yake, kwa 
ujazo  wa  mbingu  na  ujazo  wa  ardhi,  na  ujazo  wa 
chochote ukitakacho baada yake.

1

 
Ama  akiwa  nyuma  ya  imamu  (maamuma),  basi 
atatakiwa kusema wakati wa kunyanyuka: 'Rabbanaa 
walakal-hamdu', yaani (Ewe Mola wetu Mlezi, ni zako 
sifa  njema zote),  mpaka mwisho  wa maneno  yaliyo 
tangulia. Na endapo atazidisha kila mmoja wao, nina 
kusudia  imamu  na  maamuma  na  anayeswali  peke 
yake: "Ahluth'thanaa walmajd, ahaqqu maaqaalal 'abdu, 
wakulluna laka 'abdu. Allahumma laa maani'a limaa 
a'atwaita,  walaa  mu'utwiya  limaa  mana'ata,  walaa 
yanfa'u  dhaljaddi  minkal  jaddu."  Yaani:  'Unastahiki 
zaidi sifa njema na utukufu, haya ni maneno ya haki 
zaidi aliyoyasema mja, nasi sote ni waja wako. Ewe 
Mwenyezi Mungu, hakuna wa kuzuia uliyoyatoa, wala 
wa kuyatoa uliyoyazuia, wala hawezi kunufaisha mwenye 
utukufu  (yeyote)  kuliko  wewe  ewe  Mtukufu.'

2

  Basi 
itakuwa vizuri, kwa sabubu hilo lilithibiti kutoka kwa 
 

1

 Kaipokea Bukhari nambari: 711, na Muslim kwa nambari: 598. 

2

 Kaipokea Muslim, kwa nambari (477). 

Mtume, rehema na amani ziwe juu yake. 
Na  inapendekezwa  waweke  wote  wawili,  yaani: 
Imamu na anayeswali peke yake mikono yake juu ya 
kifua  chake  kama  alivyofanya  wakati  wa  kusimama 
kwake  kabla  ya  kurukuu,  kwa  sababu  yamethibiti 
yanayoonyesha hilo kutoka katika hadithi za Wail bin 
Hujri na Sahli bin Sa'adi, radhi za Mwenyezi Mungu 
ziwe juu yao. 
9.  Atasujudu  huku  akitoa  takbira,  kwa  kuweka 
magoti yake kabla ya mikono yake ikiwa itakuwa rahisi 
kwake kufanya hivyo. Lakini ikiwa ni vigumu kwake, 
basi atatanguliza mikono yake kabla ya magoti yake, 
akiwa kaelekea Kibla kwa vidole vya miguu yake na 
mikono yake, akiwa kavifungamanisha vidole vya mikono 
yake  huku  kavinyoosha,  na  atakuwa  juu  ya  viungo 
vyake saba: Paji la uso pamoja na pua, mikono miwili, 
magoti mawili na tumbo za vidole vya miguu miwili. 
Atasema: "Sub-haana rabbiyal-A'alaa." Yaani:
 'Ametakasika 
Mola  wangu  Mlezi  aliye  juu  zaidi.'  Ni  sunna  aseme 
hivyo mara tatu au zaidi, na inapendekezwa aseme pia 
pamoja na hivyo: "Sub-haanaka llaahumma rabbanaa 
wabihamdika. Allaahumma ghfirli." Yaani: Umetakasika 
ewe  Mwenyezi  Mungu,  Mola  wetu  Mlezi,  na  sifa 
njema zote ni zako. Ewe Mwenyezi Mungu, nisamehe. 
Na anatakiwa azidishe kuomba dua kwa kauli ya Mtume, 
rehema na amani ziwe juu yake: "Ama katika rukuu, 
mtukuzeni  sana  Mola  Mlezi.  Na  ama  katika  sijida, 

jitahidini sana kuomba dua kwa wingi. Kwani hapo ni 
mahala bora zaidi kwenu nyinyi pa kujibiwa dua."

1

 
Na amuombe Mola wake Mlezi katika kheri za dunia 
na  akhera,  sawa  sawa  Swala  iwe  ya  faradhi  au  ya 
sunna,  na  aweke  mbali  miundi  yake  ya  mkono  na 
mbavu zake, na tumbo lake mbali na mapaja yake, na 
mapaja  yake  mbali  na  miundi  yake  ya  miguu,  na 
anyanyue dhiraa (mikono) yake kutoka katika ardhi, 
kwa mujibu wa kauli ya Mtume, rehema na amani ziwe 
juu  yake:  "Linganeni  sawa  katika  sijida,  na  asitandaze 
mmoja wenu mikono yake kama anavyoitandaza mbwa."

2

 
 
10. Atanyanyua kichwa chake huku akitoa takbira, 
na atatandika mguu wake wa kushoto na kuukalia, na 
atasimamisha mguu wake wa kulia na ataweka mikono 
yake juu ya mapaja yake na magoti yake, na atasema: 
"Rabbighfirlii  war-hamnii  wahdinii  warzuqunii  wa'afinii 
waj-burnii."  Maana  yake:  'Ewe  Mola  wangu  Mlezi, 
nisamehe na unirehemu, na uniongoze, na uniruzuku, 
na unipe salama na uniunge.'

3

 Na atatulizana katika 
kikao hiki. 
 
 

1

 Kaipokea Muslim, kwa nambari (479). 

2

 Kaipokea Bukhari kwa nambari: 788, na Muslim kwa nambari: 493. 

3

 Kaipokea Tirmidhi, kwa nambari (284), na Abuu Daudi, kwa nambari 
(850), na Ibnu Maajah, kwa nambari (898). 

11. Atasujudu sijida ya pili huku akitoa takbira na 
atafanya ndani yake kama alivyofanya katika sijida ya 
kwanza. 
12. Atanyanyua kichwa chake huku akitoa takbira, 
na  atakaa  kikao kifupi  kama  kikao  cha  kati  ya sijida 
mbili. Kikao hiki kinaitwa kikao cha mapumziko. Nacho 
si cha lazima, bali kinapendekezwa tu, na hata akikiacha, 
basi hakuna ubaya juu yake. Kikao hiki hakina dhikri 
wala dua yoyote. Kisha atanyanyuka juu kwa ajili ya 
rakaa  ya  pili  kwa  kuegemea  magoti  yake  ikiwa  hilo 
litakuwa jepesi kwake. Na kama litakuwa gumu kwake, 
basi atajitegemeza kwenye Ardhi. Kisha atasoma Faatiha 
na chochote kilicho chepesi kwake katika Qur'ani baada 
ya Faatiha. Kisha atafanya kama alivyofanya katika rakaa 
ya kwanza. 
13. Swala itakapokuwa ni ya rakaa mbili, kama swala 
ya  Alfajiri  au  Ijumaa  na  Idi  mbili,  atakaa  baada  ya 
kunyanyuka kwake kutoka katika sijida ya pili akiwa 
amesimamisha  mguu  wake  wa  kulia,  na  ameulaza 
chini mguu wake wa kushoto, akiwa ameweka mkono 
wake wa kulia juu ya paja lake la kulia, akiwa amevi 
kunja vidole vyake vyote isipokuwa kidole cha shahada. 
Hicho ataashiria kwacho kumpwekesha Mwenyezi
 Mungu. 
Na kama atakikunja kidole cha mwisho na kile kinacho 
fuatia  katika  mkono  wake  wa  kulia,  akatengeneza 
duara kwa kidole gumba chake na kidole cha kati, na 
akaashiria kwa kidole cha shahada, basi ni vizuri; kwa 

sababu  namna zote  mbili  hizo  zilithibiti kutoka kwa 
Mtume, rehema na amani ziwe juu yake. Na kilicho 
bora ni afanye wakati mwingine hii na wakati mwingine 
hii. Ataweka mkono wake wa kushoto juu ya paja lake 
la kushoto na goti lake, kisha atasoma tahiyatu katika 
kikao hiki, nayo ni: "Attahiyyaatu lillaahi, wasswalawaatu 
wattwayyibaatu. Assalaamu a'laika ayyuhan nabiyyu, 
warahmatullaahi  wabarakaatuh.  Assalaamu  'alainaa 
wa 'alaa 'ibaadillaahi sswaalihiin. Ash-hadu anlaa ilaaha 
illa llaahu, wa ash-hadu anna Muhammadan 'abduhu 
warasuuluhu."  Tafsiri  yake:  Maamkizi  (amani)  ni  ya 
Mwenyezi Mungu, na swala na vile vilivyo vizuri. Amani 
iwe  juu  yako,  ewe  Nabii  na  rehema  ya  Mwenyezi 
Mungu na baraka zake. Amani iwe juu yetu na juu ya 
waja wema wa Mwenyezi Mungu. Ninashuhudia kuwa 
hapana mungu isipokuwa Mwenyezi Mungu, na nina 
shuhudia kuwa Muhammadi ni mja wake na ni Mtume 
wake. Kisha aseme: "Allahumma swalli 'alaa Muhammad 
wa 'alaa aali Muhammad, kamaa swallaita 'alaa
 Ibraahima 
wa 'alaa aali Ibraahim, innaka hamiidum-majid.
 Wabaarik 
'alaa  Muhammad  wa  'alaa  aali  Muhammad,  kamaa 
barakta 'alaa Ibraahima wa 'alaa aali Ibraahim, innaka 
hamiidum-majid." Yaani: Ewe Mwenyezi Mungu,
 mshushie 
rehema  Muhammad,  na  jamaa  zake  Muhammad, 
kama  ulivyomshushia  rehema  Ibrahim  na  jamaa  za 
Ibrahim. Hakika Wewe ni Msifiwa, Mtukufu. Na mbariki 
Muhammad na jamaa zake Muhammad, kama ulivyo 

mbariki Ibrahim na jamaa zake Ibrahim. Hakika Wewe 
ni Msifiwa, Mtukufu.

1

 
Na atajikinga kwa Mwenyezi Mungu kutokana na 
mambo manne, atasema: "Allaahumma inni a'udhubika 
min 'adhaabi jahannama, wa min 'adhaabil qabri, wamin 
fitnatil  mahyaa  wal  mamaati,  wamin  sharri  fitnatil 
masiihiddajjaali." Yaani:  Ewe Mwenyezi Mungu,  hakika 
mimi ninajilinda kwako kutokana na adhabu za 
Jahanamu, 
na majaribu ya uhai na ya kifo, na kutokana na majaribu 
ya Masihi Dajali.

2

 
Kisha ataomba lolote alitakalo katika kheri za dunia 
na akhera, na akiwaombea wazazi wake au wengineo 
miongoni  mwa  Waislamu  pia  hakuna  ubaya,  sawa 
sawa swala iwe ni ya faradhi au ya sunna; kwa ujumla 
wa kauli ya Mtume, rehema na amani ziwe juu yake, 
katika hadithi ya bin Masudi, radhi za Allah ziwe juu 
yake, wakati alimpomfundisha tahiyatu: "Kisha 
naachague 
katika dua inayompendeza zaidi, basi na aombe."

3

 Na 
katika tamko jingine: "Kisha naachague katika  maombi 
anayoyataka."

4

 
 
 
 

1

 Kaipokea Bukhari kwa nambari: 797, na Muslim kwa nambari: 402. 

2

 Kaipokea Bukhari kwa nambari: 1311, na Muslim kwa nambari: 588. 

3

 Kaipokea An-Nasai, kwa nambari 1298. 

4

 Kaipokea Muslim, kwa nambari (402). 

13 
Na hii inakusanya yote yanayomnufaisha mja katika 
dunia na akhera. Kisha atatoa salamu kuliani kwake na 
kushotoni  kwake  kwa  kusema:  Assalaam  alaikum 
warahmatullahi. Assalaam alaikum warahmatullahi. 
14. Ikiwa swala ni ya rakaa tatu kama Magharibi, au 
ya  rakaa  nne  kama  Adhuhuri,  Laasiri  na  Ishaa,  basi 
atasoma tahiyatu iliyotajwa hivi punde pamoja na swala 
ya  Mtume,  rehema  na  amani  ziwe  juu  yake.  Kisha 
atasimama wima kwa kutegemea magoti yake, huku 
akinyanyua mikono yake usawa wa mabega yake au 
masikio yake huku akisema: Allaahu Akbaru, na
 ataiweka, 
yaani  mikono  yake  juu  ya  kifua  chake  kama  ilivyo 
tangulia, na atasoma suratul-Faatiha pekee. Na akisoma 
katika rakaa ya tatu na ya nne katika swala ya Adhuhuri 
zaidi ya Faatiha katika baadhi ya nyakati, basi hakuna 
ubaya;  kwa  sababu  yalithibiti  yanayoonyesha  hilo 
kutoka kwa Mtume, rehema na amani ziwe juu yake, 
katika hadithi ya Abuu Saidi, radhi za Mwenyezi Mungu 
ziwe juu yake. Na akiacha kumswalia Mtume, rehema 
na amani ziwe juu yake, katika tahiyatu ya kwanza, pia 
hakuna ubaya; kwa sababu hilo ni sunna na si wajibu 
katika tahiyatu ya kwanza. Kisha atakaa tahiyatu baada ya 
rakaa ya tatu katika swala ya Magharibi na baada ya 
rakaa  ya  nne  katika  swala  ya  Adhuhuri,  Laasiri  na 
Ishaa, kama ilivyotangulia katika swala za rakaa mbili. 
Kisha atatoa salamu kuliani kwake na kushotoni kwake, 
na  ataomba  msamaha  mara  tatu,  kisha  atasema: 

"Allahumma antassalaam, waminkassalaam, tabaarakta 
yaa  dhaljalaali  wal  ikraam."  Tafsiri:  'Ewe  Mwenyezi 
Mungu, hakika wewe ndiye amani, na amani hutoka 
kwako. Umetukuka ewe Mwenye utukufu na ukarimu.'

1

 
Hili  ni  kabla  ya  kuwageukia  watu  kama  atakuwa  ni 
imamu. Kisha atasema: "Laa ilaaha illa llaahu wahdahuu 
laa shariika lahu, lahul-mulku walahul-hamdu, wahuwa 
'alaa kulli shai-in qadiir. Allaahumma laa maani'a  limaa 
a'atwaita,  walaa  mu'utwiya  limaa  mana'ata,  walaa 
yanfa'u  dhal-jaddi  minkal-jaddu.  Laa  haulaa  walaa 
quwwata  illaa  billaah.  Laa  ilaaha  illa  llaahu  walaa 
na'abudu illaa iyyahu, lahun-niimatu, walahul-fadhlu 
walahuth-thanaaul-hasan. Laa ilaaha illa llaahu mukh 
liswiina  lahuddiin  walau  karihal  kaafiruun."  Tafsiri: 
'Hapana mungu apasaye kuabudiwa kwa haki isipokuwa 
Mwenyezi Mungu, yeye pekee asiye na mshirika. Ufalme 
ni wake, na sifa njema zote ni zake, naye ni Muweza 
mno wa kila kitu. Ewe Mwenyezi Mungu, hakuna wa 
kuyazuia uliyoyatoa, wala wa kuyatoa uliyoyazuia, na 
wala hawezi kunufaisha mwenye utukufu kukuliko wewe 
ewe Mtukufu. Hapana uwezo wala nguvu isipokuwa 
kwa Mwenyezi Mungu. Hapana mungu apasaye
 kuabudiwa 
kwa haki isipokuwa Mwenyezi Mungu, na wala hatu 
muabudu yeyote ila Yeye. Yeye ndiye Mwenye neema, na 
fadhila zote ni zake, na Yeye ndiye Mwenye sifa nzuri. 
Hapana mungu apasaye kuabudiwa kwa haki isipokuwa 
 

1

 Kaipokea Muslim, kwa nambari (591). 

Mwenyezi  Mungu,  hali  ya  kuwa  tunamtakasia  dini 
(matendo) hata kama makafiri watachukia.'

1

 
Na  atamtakasa  Mwenyezi  Mungu  kwa  kusema: 
"Sub-haanallaah" mara thelathini na tatu, na amsifu 
kwa kusema: "Alhamdulillaah" mfano wa idadi hiyo, 
na amtukuze kwa kusema: "Allaahu Akbaru" kwa idadi 
hiyo. Kisha atasema ili kukamilisha mia moja: "Laa ilaaha 
illa  llaahu  wahdahuu  laa  shariika  lahu,  lahulmulku 
walahul-hamdu  wahuwa  'alaa  kulli  shai-in  qadiir." 
Maana yake: ‘Hapana mungu apasaye kuabudiwa kwa 
haki isipokuwa Mwenyezi Mungu, yeye pekee asiye na 
mshirika. Ufalme ni wake, na sifa njema zote ni zake, 
naye ni Muweza mno wa kila kitu.’ Kisha atasoma ayatul 
Kursiy,  Qul-huwallaahu  ahad,  Qul-a'udhubirabbil-falaq 
na Qul-a'udhubirabbin naasi, baada ya kila swala. Ni 
sunna  kuzikariri  sura  hizi  mara  tatu  tatu  baada  ya 
swala ya Alfajiri na swala ya Magharibi; kwa sababu 
kuna  hadithi  zilizosimulia  hilo  kutoka  kwa  Mtume, 
rehema na amani ziwe juu yake. Nyiradi hizi zote ni 
sunna wala si faradhi. 
Na inaruhusiwa katika sheria kwa kila Muislamu wa 
kiume na wa kike kuswali kabla ya swala ya Adhuhuri 
rakaa nne, na baada yake rakaa mbili. Na rakaa mbili 
baada ya swala ya Magharibi na Ishaa, na rakaa mbili 
kabla ya swala ya Alfajiri. Hizi zote ni jumla ya rakaa 
 

1

 Kaipokea Muslim, kwa nambari (402). 

kumi  na  mbili.  Rakaa  hizi  huitwa  rawaatib  (sunna 
zilizopangiliwa na zenye malipo maalumu) kwa sababu 
Mtume,  rehema  na  amani  ziwe  juu  yake,  alikuwa 
akidumu kuziswali anapokuwa nyumbani. Ama safarini, 
alikuwa akiziacha isipokuwa sunna ya kabla ya Alfajiri 
na swala ya witiri; kwani hizo, yeye rehema na amani 
ziwe juu yake, alikuwa akizidumisha anapokuwa
 nyumbani 
na safarini. Na kilicho bora zaidi ni ziswaliwe sunna hizi 
ndani  ya  nyumba.  Lakini  ikiwa  ataziswalia  msikitini, 
basi hakuna ubaya; kwa mujibu wa kauli ya Mtume, 
rehema na amani ziwe juu yake: "Swala bora zaidi kwa 
mtu  ni  ile  ya  nyumbani  kwake  isipokuwa  swala  ya 
faradhi."

1

 
Na kudumu na rakaa hizi ni miongoni mwa sababu 
za  kuingia Peponi;  kwa kauli  ya  Mtume, rehema na 
amani  ziwe  juu  yake:  "Atakayeswali  rakaa  kumi  na 
mbili mchana na usiku, atajengewa nyumba ndani ya 
Pepo kwa sababu ya rakaa hizo."

2

 
Na  akiswali  rakaa  nne  kabla  ya  Laasiri,  na  rakaa 
mbili kabla ya swala ya Magharibi, na rakaa mbili kabla 
ya swala ya Ishaa, basi ni vizuri; kwa sababu yamethibiti 
kutoka kwa Mtume, rehema na amani ziwe juu yake, 
yanayoonyesha hivyo. Na akiswali rakaa nne baada ya 
Adhuhuri au nne kabla yake, pia ni vizuri; kwa kauli 
 

1

 Kaipokea Bukhari, kwa nambari (6860). 

2

 Kaipokea Muslim, kwa nambari (728). 

yake rehema na amani ziwe juu yake: "Atakayehifadhi 
rakaa nne kabla ya Adhuhuri na rakaa nne baada yake, 
basi Mwenyezi Mungu atamharamishia kuingia
 Motoni."

1

 
Na maana yake ni kwamba azidishe rakaa mbili baada 
ya Adhuhuri juu ya sunna zilizopangiliwa; kwa sababu 
sunna zilizopangiliwa ni nne kabla yake na mbili baada 
yake. Akizidisha mbili baada yake, itakuwa imefanyika 
kama ilivyokuja katika hadithi ya Ummu Habiba, radhi 
za Mwenyezi Mungu ziwe juu yake. 
Na Mwenyezi Mungu ndiye msimamizi bora katika 
kuyawezesha mambo, na rehema na amani ziwe juu 
ya  Nabii  wetu  Muhammadi  bin  Abdillah  na  juu  ya 
watu wa familia yake, Maswahaba zake na wote wana 
omfuata kwa wema mpaka siku ya Malipo. 
 
 
 
***  
 
 

1

  Kaipokea Ahmad,  kwa  nambari  (25547),  na  Tirmidhi,  kwa  nambari 
(393), na Abuu Daudi, kwa nambari (1077). 

